Ny seerrekord for «Game of Thrones»
På søndag var det duket for premiere på sesong 5 av den populære TV-serien i USA. I dag melder Variety at rundt åtte millioner så episoden da den ble sendt på luften i USA. Dermed slår serien sin egen sesongåpningsrekord med 1,15 millioner seere fra fjoråret. Episoden, som heter «The Wars to Come», hadde ifølge underholdningsnettstedet 800.000 flere seere enn noen annen episode av serien. Dette til tross for at de fire første episodene lekket på nett før helgen. HBO har nå uttalt seg om lekkasjen, og forteller at den kommer fra en gruppe som var godkjent av dem til å motta episodene. – Vi jobber nå med å finne ut hvordan dette skjedde, sier HBO i en uttalelse til Deadline. «Game of Thrones» blir bare mer og mer populær ettersom serien utvikler seg, og det kommer tydelig frem av de amerikanske seertallene som Variety har samlet inn: Fire millioner så finalen av sesong 2, fem millioner seere fulgte med midtveis i sesong 3, da premieren av sesong fire rullet over TV-skjermene i USA så seks millioner seere på, så passerte de syv millioner etter episode fem («First of His Name») og på søndag fulgte over åtte millioner seere med da episoden ble sendt på TV. VGs anmelder trillet terningkast 5 på ned nye sesongen, og mente at «sesong fem byr på ekstra lange smakebiter: Mer en nok til å gi seerne blod på tann – og bite seg fast videre». De neste ni episodene av årets sesong sendes i Norge på HBO Nordic, på C More Play og C More Series. Sistnevnte sender episodene natt til mandag kl. 03.00 og kl. 21.00.
Til tross for at de fire første episodene lekket på nett, flokket amerikanerne seg fremfor skjermene for å få med seg sesongpremieren av «Game of Thrones». nett, flokket amerikanerne seg fremfor skjermene for å få med seg sesongpremieren av «Game of Thrones».